CELEX: E2020J0005
Language: el
Date: 2021-02-25 00:00:00
Title: Αποφαση του δικαστηριου της 25ης Φεβρουαρίου 2021 στην υπόθεση E-5/20 SMA SA και Société mutuelle d’assurance du Bâtiment et des Travaux Publics κατά Finanzmarktaufsicht Liechtenstein (Ευθύνη του κράτους – Οδηγία 2009/138/ΕΚ – Υποχρεώσεις εποπτείας – Απαιτήσεις εξ ασφαλίσεως – Αντισυμβαλλόμενοι και δικαιούχοι) 2021/C 245/16

24.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/20
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
      της 25ης Φεβρουαρίου 2021
      στην υπόθεση E-5/20
      SMA SA και Société mutuelle d’assurance du Bâtiment et des Travaux Publics κατά Finanzmarktaufsicht Liechtenstein
      
         
            (Ευθύνη του κράτους – Οδηγία 2009/138/ΕΚ – Υποχρεώσεις εποπτείας – Απαιτήσεις εξ ασφαλίσεως – Αντισυμβαλλόμενοι και δικαιούχοι)
         
      
      (2021/C 245/16)
      Στην υπόθεση E-5/20, SMA SA και Société mutuelle d’Assurance du Bâtiment et des Travaux Publics κατά Finanzmarktaufsicht Liechtenstein — ΑΙΤΗΣΗ προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, υποβληθείσα από το Ανώτατο Δικαστήριο του Πριγκιπάτου του Λιχτενστάιν (Fürstlicher Oberster Gerichtshof) σχετικά με την ερμηνεία της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II), και ιδίως των άρθρων 27 και 28, καθώς και των προγενέστερων οδηγιών 73/239/ΕΟΚ, 88/357/EΟΚ και 92/49/EΟΚ, το Δικαστήριο, αποτελούμενο από τους Páll Hreinsson, πρόεδρο, Per Christiansen (εισηγητή δικαστή) και Bernd Hammermann, δικαστές, εξέδωσε απόφαση στις 25 Φεβρουαρίου 2021, το διατακτικό της οποίας έχει ως εξής:
      Τα άρθρα 27 και 28 της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II), η οδηγία 73/239/ΕΟΚ, η οδηγία 88/357/ΕΟΚ και η οδηγία 92/49/ΕΟΚ δεν παρέχουν ρητά κατοχυρωμένα δικαιώματα στους οικονομικούς φορείς που ισχυρίζονται ότι είναι πιστωτές ασφαλιστικής επιχείρησης υπό περιστάσεις όπως αυτές της κύριας δίκης και δεν μπορούν να δημιουργήσουν απαίτηση από εποπτική αρχή βάσει της αρχής της ευθύνης του κράτους.